**RAPORT**

**PRIVIND ACTIVITATEA DESFĂŞURATĂ DE CASA JUDEŢEANĂ**

**DE PENSII BOTOŞANI, ÎN PERIOADA 1 IANUARIE – 31 DECEMBRIE 2017**

Casa Judeţeană de Pensii Botoşani este organizată si funcţionează ca serviciu public deconcentrat, în subordinea Casei Naţionale de Pensii Publice, fiind investită cu personalitate juridică în baza prevederilor Legii nr. 263/2010 şi a H.G.R. nr. 118/06.03.2012 privind Statutul Casei Naţionale de Pensii Publice.

Conducerea Casei Judeţene de Pensii este asigurată de directorul executiv, care exercită o funcţie publică de conducere şi este ordonator terţiar de credite.

***Viziune:***

Casa Judeţeană de Pensii Botoşani îşi doreşte să asigure servicii publice bazate pe transparenţă, eficienţă şi egalitate de şanse, contribuind la aplicarea coerentă şi susţinută a politicilor şi strategiilor privind pensiile şi alte prestaţii sociale.

***Misiune:***

Casa Judeţeană de Pensii Botoşani asigură aplicarea unitară a legislaţiei în domeniul pensiilor şi altor drepturi de asigurări sociale precum şi în domeniul asigurărilor pentru accidente de muncă şi boli profesionale.

***Obiective principale:***

• Asigurarea stabilirii şi plăţii corecte şi la timp a drepturilor de pensie şi a indemnizaţiilor stabilite prin legi speciale, cu respectarea principiilor bugetare şi de responsabilitate financiară.

• Soluţionarea în termenele prevăzute de actele normative specifice a cererilor de stabilire a drepturilor de pensie (Legea nr. 263/2010), a petiţiilor, sesizărilor şi reclamaţiilor (O.G. nr. 27/2002), a cererilor de informaţii de interes public (Legea nr. 544/2001).

• Creşterea gradului de informare a beneficiarilor cu privire la drepturile şi obligaţiile lor şi îmbunătăţirea imaginii instituţiei, prin aplicarea instrumentelor moderne de management şi comunicare.

• Îmbunătăţirea activităţii privind accidentele de muncă şi bolile profesionale şi gestionarea responsabilă a fondului de risc şi accidente de muncă, prin respectarea procedurilor de decontare a prestaţiilor acordate, prin colaborarea cu CJAS şi unităţile sanitare.

• Organizarea şi controlul riguros al activităţii de expertiză medicală, în vederea creşterii calităţii acesteia, prin monitorizarea incidenţei invalidităţii şi a depensionărilor.

La sfârşitul lunii decembrie 2017, la nivelul judeţului Botoşani se aflau în plată un număr de ***97.919 beneficiari de drepturi de pensie***, din care:

* *78.471 pensionari din sectorul de stat;*
* *19.448 pensionari din sectorul agricol*;

Situaţia numărului de beneficiari, pe categorii de pensii în judeţul Botoşani:

|  |  |  |  |  |
| --- | --- | --- | --- | --- |
| **Categorii de pensii** | ***Număr beneficiari*** | | ***Pensie medie***  ***(lei)*** | |
| **2016** | **2017** | **2016** | **2017** |
| ***I. Total – sectorul de stat, din care:*** | ***77.724*** | ***78.471*** | ***750*** | ***860*** |
| 1. Pensionari pentru limită de vârstă | 58.105 | 59.230 | 850 | 972 |
| 2. Pensionari pensie anticipată | 304 | 330 | 1.029 | 1.164 |
| 3. Pensionari pensie anticipată parţial | 1.331 | 1.587 | 568 | 731 |
| 4. Pensionari de invaliditate | 9.233 | 8.763 | 475 | 507 |
| 5. Pensionari urmaşi | 8.751 | 8.561 | 395 | 454 |
| ***II. Total – sectorul agricol, din care:*** | ***21.515*** | ***19.448*** | ***389*** | ***448*** |
| 1. Pensionari pentru limită de vârstă | 19.585 | 17.751 | 409 | 471 |
| 2. Pensionari de invaliditate | 39 | 33 | 179 | 209 |
| 3. Pensionari urmaşi | 1.891 | 1.664 | 178 | 206 |

Situaţia numărului de beneficiari de legi special, pe categorii: total 26.484 beneficiari de legi speciale:

| **Situaţia indemnizaţiilor prevăzute de legi speciale** | ***Număr beneficiari*** | |
| --- | --- | --- |
| **2016** | **2017** |
| ***Total – legi speciale, din care:*** | ***30.184*** | ***37.601*** |
| 1. Legea nr. 49/1999 privind pensiile IOVR ă invalizilor şi accidentaţilor de război, urmaşilor celor morţi sau dispăruţi în război, precum şi urmaşilor foştilor pensionari invalizi şi accidentaţi de război | 83 | 65 |
| 2. Legea nr. 42/1990 şi Legea nr. 341/2004 (eroi martiri ai Revoluţiei) | 47 | 48 |
| 3. D.L. nr. 118/1990 privind persoanele persecutate din motive politice de dictatura instaurată la 06.03.1945 | 574 | 488 |
| *4. Legea nr. 44/1994 privind veteranii şi văduvele de război* | *4.120* | *3.459* |
| 5. Legea nr. 189/2000 privind persoanele persecutate din motive etnice de regimul instaurat în perioada 06.09.1940 – 06.03.1945 | 1.068 | 790 |
| 6. Legea nr. 309/2002 privind recunoaşterea şi acordarea unor drepturi persoanelor care au efectuat stagiul militar | 4.071 | 3.763 |
| 7. Legea nr. 578/2004 privind acordarea unui ajutor lunar pentru soţul supravieţuitor | 2.485 | 2.368 |
| 8. Legea nr. 303/2004 privind statutul magistraţilor | 40 | 44 |
| 9. Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea | 0 | 0 |
| 10. Legea nr. 89/2004 privind personalul aeronautic civil, completată cu Legea nr. 223/2007 | 0 | 0 |
| 11. Legea nr. 8/2006 privind instituirea indemnizaţiei pentru membrii uniunilor de creatori | 87 | 91 |
| 12. Legea nr. 96/2006 privind statutul deputaţilor şi senatorilor | 0 | 0 |
| 13. Legea nr. 109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, | 1 | 1 |
| 14. Legea nr. 217/2008 privind statutul personalului Curţii de Conturi | 0 | 0 |
| 15.OUG nr.6/2009 privind indemnizaţia socială pentru pensionari | 17.608 | 26.484 |

**Modificări legislative intervenite în anul 2017**

* Începând cu data de 01.07.2017, în conformitate cu dispoziţiile OUG nr.2/2017, valoarea unui punct de pensie, aplicata la toate categoriile de pensii, a fost majorata de la 917,5 lei la 1.000 lei ( in perioada 01.01.2017 – 31.06.2017 valoarea unui punct de pensie a fost de 917,5 lei) .
* Cuantumul fix al indemnizaţiei pentru însoţitor, în cazul pensionarilor încadraţi în gradul I de invaliditate, drept ce se acordă potrivit dispoziţiilor art. 77 alin. (1) din Legea nr. 263/2010, a fost in suma de 734 lei, pana la data de 30 iunie 2017 si de 800 lei începând cu data de 01 iulie 2017. La data de 31.12.2017 CJP Botosani asigura plata indemnizaţiei de însoţitor pentru pensionarii încadraţi în gradul I de invaliditate pentru un număr de 607 persoane.
* Începând cu data de 01.03.2017 conform prevederilor art. 2 (2) din OUG nr. 2/2017 nivelul indemnizaţiei sociale pentru pensionari este in cuantum de **520 lei**. La 31.12.2017, având în vedere majorarea valorii punctului de pensie la 1.000 de lei, beneficiau de acordarea indemnizaţiei sociale pentru pensionari un număr de 26.484 persoane (în luna iunie 2017, înainte de majorarea valorii punctului de pensie beneficiau de acordarea indemnizaţiei minime garantate un număr de 35.566 persoane – rezulta ca pentru un număr de 9.366 de persoane veniturile de pensie, începând cu 01.07.2017, au fost majorate peste pragul de 520 lei).
* Începând cu data de **01.02.2017** contribuţia individuală de asigurări sociale de sănătate nu se mai reţine din veniturile din pensii, indiferent de cuantum.
* Începând cu data de **01.02.2017** suma neimpozabilă lunară din veniturile din pensii este de 2.000 lei. De această măsură fiscală beneficiau la data de 31.12.2017 un număr de 95.618 persoane (au venitul din pensii de pana la 2.000 lei). Pensionarilor care înregistrează un cuantum al pensiei mai mare decât 2.000 lei, li se reţine un impozit pe venitul din pensie numai pentru suma ce depăşeşte pragul de 2.000 lei (2.301 persoane). Începând cu 01.01.2018, impozitul pe venitul din pensii ce depăşeşte 2.000 lei este de 10% fata de 16% în anul 2017.
* Pensionarii cu venituri din pensii de până la 900 de lei pe lună beneficiază, de la 1 iulie 2017, de compensarea medicamentelor în proporţie de 90%, indiferent dacă realizează sau nu alte venituri, inclusiv de indemnizaţii acordate în baza unor legi speciale. Până la sfârşitul lunii iunie 2017, beneficiau de această compensare pensionarii cu venituri numai din pensii de până la 700 de lei. Veniturile realizate numai din pensii reprezintă drepturi de asigurări sociale care se cuvin în temeiul contribuţiilor de asigurări sociale achitate către bugetul de asigurări sociale de stat, fiind calculate pe baza veniturilor realizate de persoana asigurată. De această prevedere legala beneficiază un număr de 71.958 persoane care înregistrează venituri din pensii în cuantum de până la 900 de lei inclusiv, din care 19.448 sunt pensionari din sectorul agricol.

***Activitatea de Stabiliri Prestaţii***

În cadrul activităţii de stabiliri prestaţii, în anul 2017, s-a constatat o creştere a numărului de cereri privind stabilirea cazurilor noi de la 5.375 de cereri înregistrate în anul 2016, la 5.968 de cereri în anul 2017. De asemenea, în anul 2017 au fost emise un număr de 39 decizii, cazuri noi, stabilite în temeiul unor legi speciale (indemnizaţii prevăzute de Legea nr. 8/2006, Legea nr. 341/2004, Legea nr. 49/2000, Legea nr. 189/2000, Legea nr. 109/2005, Legea nr. 578/2004, Legea nr. 309/2002, Legea nr. 44/1994 şi Decretul –Lege nr. 118/1990).

De precizat că, pe parcursul anului 2017 au fost emise un număr total de 5.681 de decizii de stabiliri drepturi noi de pensii. Din totalul deciziilor emise ca urmare a cererilor depuse in anul 2017, un număr de 1.176 reprezintă decizii de respingere, faţă de 1.178 de decizii de respingere emise în anul 2016.

| **Tipul cererii** | **Nr. de cereri** | |
| --- | --- | --- |
| **2016** | **2017** |
| **1. Cazuri noi, din care:** | ***5.375*** | ***5.968*** |
| *Limită de vârstă* | *2.463* | *2.724* |
| *Anticipată şi anticipată parţial* | *1.239* | *1.526* |
| *Invaliditate* | *918* | *935* |
| *Urmaş* | *755* | *744* |
| Stabiliri drepturi legi speciale | 164 | 39 |
| 3. **Modificări drepturi** | ***7.380*** | ***7.539*** |
| ***Total general*** | ***12.919*** | ***13.507*** |

● În ceea ce priveşte ***activitatea de stabiliri pensii internaţionale***, în anul 2017 au fost prelucrate un număr de 758 de dosare comunitare după cum urmează:

|  |  |  |
| --- | --- | --- |
| **Tipul cererii** | **Nr. de cereri înregistrate** | |
| **2016** | **2017** |
| 1. Cazuri noi | 66 | 249 |
| 2. Modificări drepturi | 166 | 201 |
| 3. Confirmări stagii de cotizare - alte state | 339 | 308 |
| **Total general activităţi** | **571** | **758** |

Pentru persoanele cu domiciliul în străinătate, cele mai multe solicitări în anul 2017 au fost cele de recunoaştere a stagiului de cotizare realizat în România, precum şi acordarea sau recalcularea diferitelor categorii de pensie, după cum urmează:

- 117 cereri pentru confirmarea stagiului de cotizare realizat în România şi în alte state, fie membre ale Uniunii Europene, fie state cu care România a încheiat acorduri de colaborare, respectiv Israel, Republica Moldova şi Canada;

- 81 cazuri noi (pensie limită de vârstă, pensie anticipată parţială şi pensie anticipată);

- 34 recalculări de pensii din care:

*- 31 cazuri - pentru pensii limită de vârstă;*

*- 3 pensii de invaliditate;*

***Activitatea de Plăţi Prestaţii***

În cursul anului 2017, au fost efectuate şi prelucrate în sistemul informatic **75.018 de tranzacţii.**

***Evoluţia numărului de operaţiuni/tranzacţii efectuate în cadrul Serviciului Plăţi Prestaţii:***

| **Principalele tipuri de operaţiuni/tranzacţii** | **2016** | **2017** |
| --- | --- | --- |
| 1. Drepturi noi, modificări de pensii şi indemnizaţii | 18.112 | 26.232 |
| 2.Operatiuni supuse vizei de control financiar preventiv | 8.474 | 16.159 |
| 2. Transfer de dosare de pensie şi indemnizaţii în alte judeţe | 209 | 218 |
| 3. Înregistrare şi acordare ajutoare de deces | 4.799 | 4.869 |
| 4. Nr. dosare de pensie şi indemnizaţii preluate din alte judeţe | 107 | 136 |
| 5. Operaţiuni de decontare a taloanelor de călătorie prezentate de prestatorii de servicii pentru beneficiarii DL nr.118/1990 si Legea nr.189/2000 | 4.815 | 4.988 |
| 7. Operaţiuni de decontare a abonamentelor telefonice prezentate de prestatorii de servicii pentru beneficiarii Legii nr.44/1994, DL nr.118/1990 si Legea nr.189/2000 | 23.353 | 18.508 |
| 8. Exportul drepturilor de pensie pentru beneficiarii pensionari cu domiciliul in străinătate | 3.463 | 3.908 |
| **Total tranzacţii** | **63.332** | **75.018** |

***Activitatea financiar-contabilă***

**Bugetul asigurărilor sociale de stat**

***Veniturile totale*** constituite la bugetul asigurărilor sociale de stat, în anul 2017 au fost de 297.424.681 ***lei***  şi sunt compuse din:

|  |  |  |
| --- | --- | --- |
| **Venituri** | **2016 (lei)** | **2017 (lei)** |
| Contribuţiile CAS ale angajatorilor | 145.667.843 | 171.747.143 |
| Contribuţiile datorate de AJOFM pentru persoane aflate în şomaj | 1.633.341 | 1.385.428 |
| Contribuţiile asiguraţilor | 94.509.096 | 110.645.492 |
| Contribuţiile pe bază de contract de asigurare | 4.027.519 | 4.498.302 |
| Contribuţii pentru bilete de tratament | 1.379.734 | 1.342.463 |
| Alte venituri | 1.607.104 | 4.308.377 |
| Contribuţii de asigurări sociale datorate de persoane care realizează venituri din activităţi independente | 2.512.962 | 2.160.276 |
| Sume în curs de distribuire | -2.398.338 | 1.337.200 |
| **Total** | **248.939.261** | **297.424.681** |

***Cheltuielile*** efectuate din bugetul asigurărilor sociale de stat în anul 2017 au fost în suma de **714.744.877 *lei.***

Distribuţia pe capitole se prezintă astfel:

| **Capitole bugetare** | **2016** | **2017** |
| --- | --- | --- |
| **Efectuat (lei)** | **Efectuat (lei)** |
| Pensii de asigurări sociale | 621.747.136 | 690.791.682 |
| Ajutoare de deces / nr. pensionari | 12.722.260 | 14.687.011 |
| 4.799 | 4.869 |
| Cheltuieli cu transmiterea pensiilor | 4.284.742 | 4.665.573 |
| Cheltuieli de personal | 3.395.345 | 3.960.113 |
| Cheltuieli materiale şi servicii | 634.727 | 584.719 |
| Ajutoare de deces – asiguraţi | 28.082 | 46.933 |
| Cheltuieli de capital | 58.873 | 25.370 |
| Ajutoare de deces deduse direct de agenţii economici - nr. beneficiari | 153.480 | 159.465 |
| Recuperări debite ani precedenţi | 0 | -175.989 |
| **Total cheltuieli BASS** | **643.024.645** | **717.744.877** |

**Bugetul de stat**

***Cheltuielile*** efectuate din bugetul de stat în anul 2017 au fost de 286.513.546 lei, repartizate astfel:

| **Cheltuieli** | **2016 ( lei )** | **2017 (lei)** |
| --- | --- | --- |
| Pensii agricultori | 187.939.110 | 193.127.306 |
| Indemnizaţii veterani de război, Legea nr. 44/1994 | 11.229.594 | 10.868.742 |
| Indemnizaţii DL nr. 118/1990, Legea nr. 189/2000, Legea nr. 309/2002 | 10.228.724 | 11.233.161 |
| Pensii magistraţi, Legea nr. 303/2004 | 4.820.286 | 7.041.853 |
| Personal auxiliar de specialitate, Legea nr. 567/2004 | 262.511 | 551.410 |
| Pensii IOVR, Legea nr. 49/1999 | 221.600 | 153.070 |
| Indemnizaţii eroi martiri ai Revoluţiei, Legea nr. 42/1990 şi Legea nr. 341/2004 | 939.579 | 984.674 |
| Indemnizaţii membri uniunilor de creatori, Legea nr. 109/2005, Legea nr. 8/2006 | 818.038 | 913.564 |
| Ajutoare soţ supravieţuitor, Legea nr. 578/2004 | 3.408.512 | 3.213.140 |
| Pensia socială minim garantată, O.U.G. nr. 6/2009 | 26.122.809 | 48.899.705 |
| Pensii parlamentari, Legea nr. 96/2006 | - | 0 |
| Indemnizaţii de însoţitor | 5.416.411 | 5.675.103 |
| Recuperare debite ani precedenţi |  | - 104.348 |
| Pensii aviatori – Legea nr.83/2015 | 18.984 | 16.478 |
| Pensii personal Curtea de Conturi, Legea nr. 217/2008 | 39.370 | 118.760 |
| Taxe poştale | 2.400.322 | 2.652.635 |
| Abonamente telefonice pentru beneficiari de legi speciale | 637.515 | 523.164 |
| Ajutoare anuale veterani | 271.350 | 224.220 |
| Boli profesionale, Legea nr. 346/2002 | 0 | 0 |
| Bilete călătorie, Ord. 97/2003 | 448.352 | 413.832 |
| Ajutoare deces, IOVR | 16.086 | 5.362 |
| Indemnizaţii, Legea nr. 323/2004 | 2.450 | 1.715 |
| **Total cheltuieli bugetul de stat** | **255.241.603** | **286.513.546** |

**Fondul de asigurări pentru accidente de muncă şi boli profesionale:**

În perioada de referinţă, s-au efectuat ***cheltuieli in suma*** de **1.554.386 lei**.

Distribuţia pe capitole se prezintă astfel:

|  |  |  |
| --- | --- | --- |
| **Cheltuieli** | **2016** | **2017** |
| **Efectuat (lei)** | **Efectuat (lei)** |
| Pensii | 1.106.665 | 1.135.256 |
| Asistenţă socială în caz de invaliditate | 98.221 | 80.450 |
| Cheltuieli de personal | 129.392 | 138.607 |
| Ajutoare acordate asiguraţilor pentru decese | 11.762 | 26.304 |
| Cheltuieli materiale | 7.146 | 11.049 |
| Indemnizaţii ITM din cauză de boală profesională sau accident de muncă | 53.514 | 55.692 |
| Compensaţii pentru atingerea integrităţii | 25.136 | 42.130 |
| ITM deduse de agenţii economici | 37.168 | 57.998 |
| Cheltuieli cu transmiterea drepturilor | 8.613 | 8.856 |
| Cheltuieli de capital | 0 | 0 |
| Recuperare debite ani precedenţi | 0 | -1.956 |
| **Total cheltuieli FAAMBP** | **1.477.623** | **1.554.386** |

***Activitatea de gestiune a biletelor de tratament***

În anul 2017, a fost depus un număr de 6.251 de cereri de acordare de bilete pentru tratament balnear ( 6.311 cereri in anul 2016). La nivelul judeţului Botoşani, CNPP a repartizat un număr de 3.231 de bilete, din care au fost valorificate 3.190 bilete, reprezentând un procent de 98,73% ( fata de anul 2016 când procentul de valorificare a fost de 90,90%).

Un număr de 507 bilete de tratament a fost acordat gratuit, fiind repartizat, beneficiarilor de legi speciale, veteranilor de război, pensionarilor de invaliditate sau persoanelor cu handicap, după caz.

***Evoluţia distribuirii biletelor de tratament***

|  |  |  |  |  |  |
| --- | --- | --- | --- | --- | --- |
| **Perioada** | **Număr bilete de tratament** | | | | **Venituri din contribuţii bilete de tratament (lei)** |
| **Repartizate** | **Valorificate** | | **Procent de valorificare** |
| **Distribuite** | **Din care, gratuit** | **Bilete distribuite/bilete valorificate** |
| 2016 | 3.947 | 3.588 | 547 | 90,90% | 1.379.734 |
| 2017 | 3.231 | 3.190 | 507 | 98,73% | 1.342.463 |
| **Evoluţie** | ***„-„ 716*** | ***„-„ 398*** | ***„-„ 40*** | ***„+” 7,83*** | ***„-„37.271*** |

În anul 2017, biletele de tratament balnear s-au acordat, ca şi în anii precedenţi, fie cu suportarea unei contribuţii individuale, fie cu titlu gratuit, beneficiarii fiind pensionarii, asiguraţii din sistemul public de pensii şi beneficiarii prevederilor unor legi speciale. În cazul pensionarilor, contribuţia individuală este de 50 la sută din cuantumul total brut al drepturilor de pensie din luna anterioară celei în care se efectuează repartiţia. Nu au fost incluse în cuantumul brut indemnizaţia acordată în baza unor legi speciale, sumele acordate cu titlul de drepturi restante şi nici indemnizaţia de însoţitor în cazul pensionarilor încadraţi în gradul I de invaliditate.

Casa Judeţeană de Pensii Botosani a publicat criteriile de acordare a biletelor de tratament balnear, prin sistemul organizat şi administrat de Ministerul Muncii şi Justiţiei Sociale, atât la sediul instituţiei, cât şi pe site-ul Casei Judeţene de Pensii Botoşani, la adresa: <http://www.pensiibotosani.ro/img/uploads/file/Legislatie/Ordin%20154%202013.pdf>.

Începând cu data de 10 martie 2017 a fost organizată prima serie de tratament balnear cu bilete puse la dispoziţie, prin sistemul de asigurări sociale, de către Casa Naţională de Pensii Publice prin Societatea de Tratament Balnear şi Recuperare a Capacităţii de Muncă (TBRCM). TBRCM SA, având ca unic acţionar Casa Naţională de Pensii Publice, deţine complexe balneare cu o capacitate hoteliera totala de 3.139 de locuri de cazare pe fiecare serie în treisprezece staţiuni balneare din ţară. În anul de referinţă au fost puse la dispoziţia pensionarilor precum şi asiguraţilor sistemului public de pensii 18 serii de tratamente balneare a cate 16 zile fiecare. Complexele balneare aflate în proprietatea Casei Naţionale de Pensii sunt următoarele: Amara (Ialomiţa), Bala (Mehedinţi), Bizuşa (Sălaj), Covasna (Covasna), Geoagiu (Hunedoara), Lacul Sărat (Brăila), Moneasa (Arad), Nicolina (Iaşi), Olăneşti (Vâlcea), Pucioasa (Dâmboviţa), Sărata Monteoru (Buzău) şi 1 Mai (Bihor). În anul 2017 preţul unui bilet la un hotel de 2 stele a fost de 1.388 lei, iar la hoteluri de 3 si 4 stele un bilet a costat 1.452 de lei.

Pe lângă locurile de tratament balnear puse la dispoziţie în reţeaua TBRCM SA, în completare, Casa Naţională de Pensii Publice a încheiat şi contracte cu alte unităţi balneare de profil din ţară, cum ar fi Vatra Dornei, Mangalia, Neptun, Târgu Ocna, Herculane, Moneasa, Bălţăteşti, Sovata, Felix acestea fiind şi staţiunile cele mai solicitate de către pensionari, alături de Băile 1 Mai, Covasna şi Nicolina.

***Activitatea de evidenţă a contribuabililor***

| **Date sintetice-statistice** | **2016** | **2017** |
| --- | --- | --- |
| 1. Nr. mediu de persoane asigurate în sistemul asigurărilor sociale de stat care obţin venituri din salarii şi asimilate salariilor | 57.654 | 59.205 |
| 2. Nr. mediu al angajatorilor şi plătitorilor de venit corespunzător persoanelor asigurate în sistemul asigurărilor sociale de stat care obţin venituri din salarii şi asimilate salariilor | 4.198 | 4.434 |
| 3. Persoane asigurate facultativ cu contract de asigurare | 1.552 | 1.645 |
| 4. Nr. contracte de asigurare socială active la sfârşitul perioadei de referinţă | 1.567 | 1.665 |
| 5. Nr. contracte de asigurare socială reziliate | 655 | 556 |
| 6. Venit mediu asigurat (lei) | 1.941 | 2.379 |
| 7. Persoane care realizează venituri peste salariul mediu brut stabilit prin Legea bugetului | 9.997 | 11.265 |
| 8. Persoane care realizează venituri din salarii sau asimilate salariilor | 51.701 | 53.238 |
| 9. Persoane care realizează venituri de la mai mulţi angajatori | 2.332 | 2.606 |
| 8. Nr. adeverinţelor privind stagiul de cotizare eliberate pe baza datelor din evidenţa CJP Botoşani | 9.471 | 10.358 |
| 9. Nr. adeverinţelor privind stagiul de cotizare solicitate altor case teritoriale de pensii | 3.605 | 3.544 |
| 10.Nr. adeverinţe eliberate de către CJP Botosani la solicitarea altor case teritoriale de pensii din tara | 630 | 628 |

● *În anul 2017,* *încasările din achitarea obligaţiilor rezultate din contracte de asigurare* au fost în sumă totală de *8.389.977,52 lei, din care 4.498.172,52 lei (Legea nr. 263/2010) şi 3.891.805 lei (Legea nr. 186/2016).* Corespunzător aceleiaşi perioade a anului *2016*, încasările din achitarea obligaţiilor rezultate din contracte de asigurare au fost în sumă totală de *4.027.519* lei.

● *În anul 2017*, Serviciul Evidenţă Contribuabili a eliberat un număr de 8.790 *negaţii la formularul E101 (A1)*. Comparativ, în aceeaşi perioadă a anului trecut, CJP Botoşani a eliberat un număr de 7.512 negaţii la formularul E101 (A1)

***Activitatea de achiziţii publice***

Achiziţiile de bunuri, servicii şi lucrări s-au efectuat cu respectarea întocmai a prevederilor legale în vigoare, respectiv Legea nr. 98/2016 privind achiziţiile publice.

|  |  |  |  |
| --- | --- | --- | --- |
| **Perioadă** | **Valoarea totală a achiziţiilor publice efectuate (lei)** | **Valoarea achiziţiilor electronice efectuate (lei)** | **Grad de realizare prin SEAP a achiziţiilor (%)\*** |
| 2016 | 474.772,15 | 334.100,27 | 70,37 |
| 2017 | 365.831,85 | 275.466,39 | 75,30 |
| ***Evoluţie*** | ***„-„ 108.940,3*** | ***„+„ 58.633,88*** | ***„+„ 4,93*** |

***Activitatea de comunicare şi relaţii publice***

Activitatea de comunicare şi relaţii publice a avut drept scop principal asigurarea unui cadru comunicaţional transparent, deschis, corect, credibil şi eficient, pentru consolidarea încrederii populaţiei, pe baza percepţiei publice realiste asupra activităţii instituţiei noastre.

La nivelul Compartimentului Comunicare şi relaţii publice a fost instrumentat un număr de 1.128 petiţii, structurate după cum urmează:

- 1.002 scrisori, petiţii, *adresate de persoane fizice*, privind domeniul pensiilor;

- 126 scrisori, petiţii, memorii *adresate de persoane juridice*.

|  |  |  |
| --- | --- | --- |
| **Domenii de interes** | **2016** | **2017** |
| Petiţii referitoare la pensii | 421 | 857 |
| Petiţii referitoare la stagii de cotizare | 123 | 190 |
| Petiţii referitoare la alte drepturi de asigurări sociale | 28 | 39 |
| Petiţii referitoare la legi speciale | 19 | 22 |
| Alte categorii de petiţii | 15 | 20 |
| **Total petiţii** | **606** | **1.128** |

La nivelul întregii instituţii au fost înregistrate un număr total de 1.588 de petiţii, scrisori, sesizări şi memorii din care:

* 1.511 prin poştă
* 71 prin poştă electronică
* 6 prin intermediul site-ului instituţiei.

În anul 2017 s-a asigurat liberul acces la informaţiile de interes public pentru 5 solicitări adresate în scris, conform dispoziţiilor Legii nr.544/2001 si pentru un număr estimativ de 8.500 de solicitări adresate verbal.

*Conducerea instituţiei a primit în audienţă un număr de 3.355 de persoane*, majoritatea sesizând probleme legate de stabilirea şi plata pensiilor.

***Activitatea privind accidentele de muncă şi bolile profesionale***

În conformitate cu prevederile Legii nr. 346/2002 privind asigurarea pentru accidente de muncă şi boli profesionale, cu modificările şi completările ulterioare, activitatea Compartimentului Accidente de Muncă şi Boli Profesionale, in anul 2017, a fost structurată pe următoarele obiective principale:

| **Activităţi** | **2016** | **2017** |
| --- | --- | --- |
| 1. Agenţi economici consiliaţi | 12 | 13 |
| 2. Tablouri de prevenire pe post de lucru întocmite | 85 | 87 |
| 3. Cereri de prestaţii şi servicii rezolvate, din care: | 116 | 89 |
| *- dispozitive medicale* | *0* | *0* |
| *- despăgubiri în caz de deces* | *2* | *2* |
| *- facturi decontate AMBP* | *49* | *35* |
| *- diferenţe dintre contribuţia pentru AMBP şi incapacitatea temporară de muncă* | *61* | *48* |
| *- compensaţii pentru atingerea integrităţii* | *4* | *4* |

În anul 2017 au fost înregistrate 31 de accidente de muncă faţă de 47 în anul 2016 şi 1caz de boli profesionale (2 în anul 2016).

***Activitatea de expertiză medicală şi recuperare a capacităţii de muncă***

**Activitatea de expertiză medicală s-a desfăşurat, în perioada de referinţă, la nivelul a două cabinete de expertiză medicală din municipiile Botoşani şi Dorohoi.**

**Expertizarea medicală – cazuri noi**

În perioada de referinţă s-au înregistrat 978 cazuri noi de propuneri la pensie de invaliditate, din care 883 au fost încadrate în grade de invaliditate şi 95 cazuri respinse.

***Cazuri noi de propuneri la pensie de invaliditate***

|  |  |  |  |  |  |  |
| --- | --- | --- | --- | --- | --- | --- |
| **Perioada** | **2016** | | | **2017** | | |
| **Botoşani** | **Dorohoi** | **Total** | **Botoşani** | **Dorohoi** | **Total** |
| Cazuri noi, din care: | 604 | 450 | 1.054 | 545 | 433 | 978 |
| Încadraţi în grad | 514 | 394 | 908 | 487 | 396 | 883 |
| Cazuri respinse | 90 | 56 | 146 | 58 | 37 | 95 |

***Structura pe grade de invaliditate a cazurilor noi***

|  |  |  |  |  |  |  |
| --- | --- | --- | --- | --- | --- | --- |
| **Perioada** | **2016** | | | **2017** | | |
| **Botoşani** | **Dorohoi** | **Total** | **Botoşani** | **Dorohoi** | **Total** |
| Gradul I | 70 | 40 | 110 | 82 | 41 | 123 |
| Gradul al II-lea | 226 | 220 | 446 | 215 | 231 | 446 |
| Gradul al III-lea | 218 | 134 | 352 | 190 | 124 | 314 |
| **TOTAL** | **514** | **394** | **908** | **487** | **396** | **883** |

**Expertizarea medicală a pensionarilor de invaliditate aflaţi în evidenţa comisiei de expertiză a capacităţii de muncă**

Numărul pensionarilor de invaliditate aflaţi în evidenţă la sfârşitul anului 2017 era de 5.877, din care revizuibili 5.318 de cazuri şi nerevizuibili 559 de cazuri:

| **Perioada** | **2016** | | | **2017** | | |
| --- | --- | --- | --- | --- | --- | --- |
| **Botoşani** | **Dorohoi** | **Total** | **Botoşani** | **Dorohoi** | **Total** |
| **Total pensionari în evidenţă, din care:** | **3.162** | **2584** | **5.746** | **3.046** | **2.831** | **5.877** |
| REVIZUIBILI | 3.010 | 2.332 | 5.342 | 2.875 | 2.443 | 5.318 |
| NEREVIZUIBILI | 152 | 252 | 404 | 171 | 388 | 559 |

**Recuperare medicală**

Pe întreg Compartimentul de Expertiza Medicală, în perioada de referinţă au fost recuperate 109 de cazuri (162 de cazuri în anul 2016), din care recuperaţi parţial 92 şi recuperaţi total 17 de cazuri.

|  |  |  |  |  |  |  |
| --- | --- | --- | --- | --- | --- | --- |
| **Perioada** | **2016** | | | **2017** | | |
| **Botoşani** | **Dorohoi** | **Total** | **Botoşani** | **Dorohoi** | **Total** |
| Ameliorări (trecuţi  în grade inferioare) | 91 | 80 | **171** | 64 | 28 | **92** |
| Depensionări | 44 | 9 | **53** | 12 | 5 | **17** |

**Expertizarea persoanelor care pot beneficia de venitul minim garantat (L. 416/2001)**

În perioada de referinţă au fost evaluate 444 de cazuri care prezentau afecţiuni cronice şi care nu au fost asigurate în sistemul public de pensii.

|  |  |  |  |  |  |  |
| --- | --- | --- | --- | --- | --- | --- |
| **Perioada** | **2016** | | | **2017** | | |
| **Botoşani** | **Dorohoi** | **Total** | **Botoşani** | **Dorohoi** | **Total** |
| Nr. cazuri | 279 | 204 | 483 | 248 | 196 | **444** |

**Director executiv,**

**Cristina-Elena ANTON**